Сяргей Уладзіміравіч звярнуў увагу, што з вясной да людзей прыходзіць энтузіязм наводзіць парадкі ў дварах. Для работнікаў РАНС гэта надта турботная пара. Летась 41 раз выязджалі тушыць пажар у выніку спальвання сухой травы і смецця, аднойчы імчалі ліквідаваць узгаранне ляснога масіву. На ўхіленне такой сітуацыі на падведамных ўгоддзях сельгаспрадпрыемстваў кіраўнікам перш за ўсё трэба арганізаваць свой тэхнапарк і людскія рэсурсы. За непрыняцце мер прадугледжана адміністрацыйная адказнасць. Нагадана, што Дэкрэтам №7 уведзены агульныя патрабаванні пажарнай бяспекі да ўтрымання і эксплуатацыі капітальных пабудоў, якія належаць субектам гаспадарання для малога і сярэдняга бізнесу.